ps. Hvis man spørger Marion, kan alle i øvrigt heller ikke se alle ånder, man kan se dem på ens eget energi niveau. Og se - så bliver det jo straks meget sværere. Og det ER det jo. Der sker meget mere, end vi kan forestille os, med de 10% af hjernen, vi bruger...!! Men det ved vi, der har kigget på den slags i mange år, jo.  Dem, der tror, de kan alt, fordi de kan en ting, det synes jeg er lidt ærgerligt, at man ikke er mere åben, men kun åben i glimt. 
Hestene, nemlig! Præcis. Og I andre, dyr kan være meget detaljerede! I udtryk og tale. Engang talte en hest om efterår. Den viste et blad. Blad symboliserer mange ting, det var et egeblad. Og der er også tidligere liv som dyr fortæller om. Det er meget blandet, hvad der kommer op når jeg taler med dyrene. Og formidlingen. Og meget mere kunne skrives her, frem og tilbage... men jeg holder lige den pæne tone.
Hm, lidt spøjst... Jeg håbede egentlig lidt på en form for konstruktiv debat, men det ser ud som om at nogen HAR fundet den "endegyldige sandhed", og så er HELT lukket af overfor andres oplevelser??... Når dyr nu tilsyneladende kan kommunikere, hvorfor skulle de så ikke kunne ønske sig feks. en rød grime?? Hvorfor ER det så frygteligt at nogen har fået det at vide??...  Er det for "useriøst" at få sådanne detaljer med? MÅ det kun handle om deciderede sygdomme eller andre helbrdsmæssige ting? (Jeg har ikke fået at vide om min hest helst vil have en rød eller en grøn grime, men den HAR nu altså kun grå   )
åhh gud dog..." hestene"... du har sandelig misforstået temmeligt voldsomt, hvis du tror jeg er misundelig på nogen, og at dette skulle være min grund til at ha startet denne del af debatten...intet ligger mig mere fjernt. jeg er sandelig ikke ude på at kapre kunder, da jeg slet ikke tager imod dem længere. Men derfor er det stadig noget dyrebart for mig det her.. Jeg tror heller ikke, at jeg kan alt, men kan nok mere end du er klar til at acceptere, ligesom jeg nok er ret meget mere åben end du forestiller dig åbenbart, men det har jeg det helt afslappet med. Skabe tvivl om andre, plejer bestemt ikke at ligge til mig heller, men skal gerne indrømme, at jeg lige her føler et behov for at forsøge at få folk til at stoppe en smule op, som en modvægt til det jeg har læst af diverse historier om det heste skulle ha udtalt sig om...jeg synes det er svært ikke at være ukritisk overfor det, men siger jo samtidigt tydeligt, at folk selv må vælge deres vej. Jeg har i min uddannelse været igennem telepati også og det er spændende...   Ligeså var jeg igennem punktet "skelneevne-illusion og virkelighed!"  At påstå at hestene siger ting som enten udlægger dem som en total klovn, som nu f.eks. at ønske sig en lille dummehat, eller den mere fantastisk vidende sjæl, der helt uden nogensinde at ha været i nærheden af ting som boligsituationer, parforhold, økonomi, uddannelsesvalg, og hvad man ellers mener hesten har en meget bred viden om, til at kunne råde os mennesker i...DER er sgu meget meget langt synes jeg. Men forklar mig da meget gerne, hvordan hesten end kender ord som boligforhold? HVOR vidende og intelligente mener I at hestene er? De heste som endnu lever vildt..kan de fortælle om de samme ting med samme viden? Er der sket SÅ meget med vores tamme rideheste, at de nu kan bruge så meget af deres hjernekapacitet? Fortæl fortæl, jeg lytter gerne  ja, der sker meget mere end vi kan forestille os, men det har nok mere med manglende kontakt til de følende sanser, end med vores hjerne kapacitet der ikke udnyttes ret meget.. hjernen skulle gerne slås mest muligt fra, når man laver disse ting, så det ikke er ting man tænker sig til.. Måske skal jeg huske at skrive, at det ikke er sådan at jeg ikke tror, at dem der" taler" med hestene, slet ikke kan noget.. de har jo været omkring ting som er blevet genkendt og her taler jeg altså om meget konkrete ting som noget der har været sket hesten i fortiden og som en tidligere ejer kan bekræfte, eller hvor personen har kunne sige at hesten har smerter her eller der, og ejeren har kunne fortælle at den rent faktisk har en gammel skade der, eller at den har problemer lige der i ridningen..jeg taler ikke om at ejeren har fået at vide, at hestens yndlingsfarve er blå og det bekræfter ejeren så som genkendt, fordi hesten faktisk ser rigtig glad ud, når ejer kommer med den blå grime, for at trække den på fold.. ( måske er det mere forventningen om at den erfaringsmæssigt ved, at den nu skal på græs, der får dens ører frem og øjnene til at lyse?!) Men de RIGTIGE og brugbare ting, dem kan jeg jo høre der også kommer noget af, fra de personer også, og jeg ville sådan ønske de holdt sig til det, og ikke lod hjernen suse afsted med ord og billeder, som er hægtet helt af virkeligheden... Jette.. tusind tak for de søde ord, og ja det lyder som om du og jeg kunne ha fået noget godt ud af at samarbejde! Den havde jeg været med på, hvis omstændighederne havde været anderledes   Jeg havde ofte brug for dygtige behandlere at henvise til, øv også..Jeg kommer nok ikke nok ovenpå igen til at kunne se på hestene igen, måske hvis jeg er heldig, kun ganske få i så fald.. Men tak for ønsket om bedring  Jeg tror jeg har fået sagt det jeg havde på hjerte omkring alt dette, det var faktisk rart efter at ha holdt mig fra det i så lang tid.   også selvom nogen føler sig trådt over tæerne ved det. Ps. Marion dampier Jeans sagde engang lidt bekymret til mig, at det endte med at alt det åndelige arbejde her, blev udvandet indenfor ganske få år, fordi der ville komme flere og flere til som mente de kunne de mest besynderlige ting og fordi folk mente de havde evner som de ikke havde.. dengang, for vel ca 10-12 år siden, tænkte jeg at så galt gik det forhåbentligt ikke... men nu ser jeg hun havde ret dengang. 
Gozone...   Jeg har ikke nødvendigvis den endegyldige sandhed, hvem har det...vel heller ikke jer andre   Men jeg har min egen sandhed og det må I andre jo også gerne have, men derfor kan vi jo godt komme med hver vores, som nytilkomne der skal til at mærke efter, hvad de egentlig tror på, så kan tage og veje lidt af?  haha nej jeg er sgu ret ligeglad med om hesten fik sin røde grime, det er jo helt ufarligt trods alt. Men når jeg hyler lidt op herinde over det, er det jo fordi jeg synes det er synd, hvis nogen virkelig tror seriøst, at hesten kan tænke, mene og udtale sig om alt det I så mener den kan. Jeg ER et åbent menneske, men jeg er ikke naiv 
Som HELT udenforstående og som sikkert et af de mest lukkede mennesker nogensinde, synes jeg det er en spændende debat! Jeg er nok noget af det mest skeptiske, og jeg er en af dem der står helt helt af, når jeg læser det med, at hesten ønsker sig en blå grime eller vil have jeg tager det arbejde i stedet for det andet. Ovenstående har gjort, at jeg er stået totalt af, ved alt snak om mennesker der kan snakke med dyr. Men denne tråd har faktisk givet mig et andet syn, for hvis der rent faktisk er folk der kan snakke med dyr, som også mener det er noget pjat, at hesten ønsker sig en blå grime, så tror jeg måske, at der er mulighed for at jeg en dag, vil bruge en sådan til mine dyr! Måske er der alligevel noget for alle...?!
Jeg har endnu tilgode at forstå hvad der teknisk set er forskellen på dem der taler med dyr og dem der mener man ikke kan, men dog bruger anden klarsansning? Det må da tage udgangspunkt i vidt forskellige forståelser af den spirituelle verden??? Til det med nissehuer og blå grimer, forstår jeg ikke gråden. Mest fordi jeg endnu aldrig har støt på folk der taler med dyr på den måde? Kan det virkelig være det helt store problem? Og hvis det skulle ende så galt at en hest får sig en blå grime med diamanter, fordi nogen sagde den ønskede det. Er det den helt store katastrofe, hvis der samtidig kom en masse gode brugbare ting frem om hvordan hesten havde det? Kan ikke forestille mig sådanne ting som det centrale i nogen samtaler. Er der ikke heste i Danmark der lider større overlast, som vi hellere skulle græde for?  Må sige at jeg græder mere for denne besyndelige debat, der til tider virker mere som en debat om hvem der har været i faget længst. Hvilket egentlig ikke gør emnet og forståelsen den store tjenste.
Sprang lige alle de senere indlæg over. Men stadig, synes debatten er lidt afsporet udi de endegyldige sandheder. Er det Marion damper jeans der har patent på sandheden, dem der kender hende eller dem der ikke kender hende overhovedet? Jeg finder hele meget mistænkeligt. Hvem udvander hvad, hvem definerer udvanding og hvad der er rigtigt og forkert? Hvor skal man have taget uddannelsen, og hvad skal man have læst for at være rigtig? Det havde været interessant med en debat om metoder og forståelser. Så måske er det her bare en opfordring til alle om genrelt at gå med mavefornemmelsen og sin sunde fornuft, "før man går med andres ideer!"
Nu har jeg fulgt lidt med i denne debat. Jeg er ikke clairvoyant, kan ikke en skid hvad det angår, bortset fra mine egne gode mavefornemmelser ind i mellem. Men synes sådan noget er vildt spændende og interesser mig helt vildt meget for det.  Uden at jeg skal gøre mig klog og bedrevidende, sidder jeg godt nok med åben mund til noget af det der bliver skrevet her.   Og det er ud fra min egen logiske sans. Vil starte med at sige at jeg kender clairvoyanten charlotte. Inden jeg lærte hende at kende, vidste jeg ikke ret meget om dette emne. Kender hende både som clairvoyant og personligt. Og vil meget gerne fortælle at jeg ikke kender noget mere ærligt eller sødere menneske. Og man finder ikke en der er bedre ved sine heste end hende. Eller jo, mig selvfølgelig.   Haha. Når nogen nævner at misundelse er grimt. Så ved jeg at dette intet har med sagen at gøre. Hvorfor skulle hun fremme sig selv, når hun ikke engang tager kunder ind mere, eller udfører clairvoyance mere? Hun prøver blot at skære igennem at det stadig ER dyr, og der er grænser for hvad man kan. alle kan noget forskelligt, nogen mere end andre, nogen noget andet end andre, og det er jo fedt. tilbage i tiden, blev man sgu brændt på bålet hvis man udtalte at have disse evner. Men i dag er vi langt mere åbne over for det, og set, at det jo bare er ganske almindelige mennesker der har en speciel gave, og det er da helt fantastisk da det kan hjælpe på rigtigt mange punkter. Men det skal ikke føres ud på områder hvor det bare ikke er muligt, og blive en udnyttelse af dyr og mennesker i stedet for. Jeg tror 100% på alt det halløj her, og har selv mange gange fået fantastisk hjælp af charlotte og set hende hjælpe andre. Hun ville ALDRIG sige noget @!#$ for at fremme sig selv, eller for at gøre dyremennesker glade. Fx den hest jeg har nu. Han elsker sin moar   og er ret indelukket over for andre mennesker. Og de gange hun ikke har kunne nå ind til ham, så har hun været 100% ærlig og sagt det. ikke lukket et eller andet bøvl ud for at gøre mig glad. Jeg tror vitterligt IKKE på at en hest kan snakke. hvorfor snakker dyr så ikke med hinanden????? De bruger signaler og kropssprog. Hvilket jo er MEGET tydeligt hvis man bare har lidt erfaring. Jeg tror skisme heller ikke på at en hest kan fortælle at den vil have en bestemt farve grime, hue, whatever. Hvordan skal en hest have lært noget om boligsituation og økonomi??? Det vil jeg meget gerne vide. Hvis dyr er så kloge, hvorfor finder de sig så i mange onde mennesker i denne verden?? come oooon, det siger jo sig selv. Og her må man ikke glemme at heste har MEGET svært ved at skelne farver, og næææsten er farveblinde.  Uanset om man bruger dyrlæge, sadelmager, kiropraktor, clairvoyant osv. Husk ALTID at have jeres egne øjne, ører og logiske sans med jer. Det er tit man tror på et andet menneske, fordi de har en vis uddannlse. Men vi er alle kun mennesker og alle kan fejle. og hvor tit hører man ikke om fejl, hvor det går ud over hesten? om det så er fysisk eller psykisk, uanset hvilken fagperson man bruger. Vi har alle et kæmpe højt ønske om at tale med vores elskede dyr, jeg ved ikke hvor tit jeg står i en sitation hvor jeg er fuldstændig og lost og bare tænker, gid i kunne tale, men det er desværre ikke tilfældet. Så vi må gøre os glade med den hjælp der er at hente ud fra syn, følelser og tanker. 
Der er mere mellem himmel og jord, end vi almindelige(!!!) tror og føler... Jeg var - indtil 2003 - meget skeptisk overfor alt det dersens hokus-pokus omkring mennesker, der kunne tale med (eller hedder det - til - dyr...!!!). Lad mig fortælle en lille (njahr ja - længere) histori...  Februar 2003 købte min familie og jeg en pragtfuld trakehnervallak på 12 år. En måned efter så jeg et opslag i stalden, hvor Charlotte Bursche tilbød clairvoyance på heste og andre dyr. Vores udlejer (som selv var hesteejer og vidste ret meget omkring heste) og jeg havde ikke megen tiltro til det dersens hokus-pokus og disneyfisering af dyretale... Men - det måtte jo komme an på en prøve. Jeg ringede til Charlotte - som jeg aldrig havde set endsige hørt om. Spurgte, hvad hun skulle have at vide for at lave en clairvoyance på vores hest.... svaret var "Ingenting" Charlotte kom på den aftalte dag - bad os alle gå ud af stalden. Hold da op, hvor ventetiden var lang. Udlejer og jeg ventede spændt i over 1 time, inden Charlotte kom ind i rytterstuen og afleverede lidt over 2 sider tætskrevne A4-sider til mig. Jeg læste dem igennem og videregav dem til udlejer, som faktisk kendte den hest, som vi netop havde købt - men overhovedet ikke kendte Charlotte. Alt, hvad Charlotte havde nedfældet omkring hesten, var 100% korrekt.. Ja, den var muskelfattig (hvilket selv jeg kunne se). Charlotte fornemmede, at hesten ikke havde været længe hos sælger - at, der havde været et liv før vedkommende. At sælgers og hestens kemi ikke passede sammen og at vedkommende til tider blev irriteret på hesten. Vores udlejer kunne kun være enig i alle Charlotte observationer omkring hesten. Hesten havde en bule over næseryggen, hvilken enhver kunne se... Charlotte "stillede ind" på bulen og fornemmede noget med en trailer - om hesten havde knaldet hovedet ind i noget ifm kørsel... Udlejer og jeg tav stille. Charlotte fortalte, at allerede da jeg bookede hende via telefon, hvor hun som tidl. anført absolut intet fik oplyst omkring hesten, så for sit indre øje noget tumult med en væltet trailer og panisk hest... Og JA - hesten havde med tidl.-tidl. ejer været udsat for et udheld, hvor hesten sad fastklemt i en væltet trailer... Hesten kunne overhovedet ikke transporteres - hverken i trailer eller lastbil, desværre. Hesten fik på et tidspunkt en gaffelbåndsskade ifm springning. Charlotte oplyste, at hun også kunne heale, og ville gerne heale vores hest. Igen - så fik Charlotte IKKE at vide, hvordan skaden var opstået. Efter et par healinger sprugte Charlotte vores datter om skaden var sket ifm et spring, der så "så'en og så'en" ud for det havde hesten "fortalt" hende...??? Og ja, det måtte vores datter erkende .............................. Jeg var endnu ikke helt overbevidst om det dersens mellem himmel og jord, så Charlotte fik et foto af vores hund og absolut ingen informationer omkring hunden. Charlotte kunne - udfra fra fotoet - oplyse, at hunden virkede skeptisk og lidt sky; at den havde tendens til at blive lidt underdanig, når den følte sig utryg og angsten kunne give sig udslag i lidt agression.... At vi havde en radio kørende i køkkenet, når vi ikke var hjemme, for at hunden ikke skulle føle sig alene... At hun ser en hund, der føler, den bor på en banegård; er vi en familie, der farer ind/ud af døren til forskellige aktiviteter...? At hun ser en hund "på eventyr"/stikker af... At hun får en "opløsningsfornemmelse" ml hunden og en tidl. ejer...... Og JA - hunden kunne godt snerre lidt, hvis den følte sig utryg; og JA, vi var en aktiv familie (som sandelig også havde hunden med os, når det kunne lade sig gøre); og JA, radioen kørte, når vi ikke var hjemme... Og JA - vi hentede hunden fra et lidt kummerligt hjem, hvor den havde oplevet grelle ting mellem 2 mennesker... Charlotte "zoomer" ind på hundens skulder, men kan ikke sige om det evt er ømhed eller skade i muskler eller led/knogler... Mens jeg - lige her og nu - referer til hundens skulder, kommer jeg i tanke om, at hunden faktisk for godt 5 år siden (faktisk 4 år efter, at Charlotte lavede foto-clairvoyancen) fik en byldeagtigt bule på netop skulderen. Bulen/bylden blev af flere omgange behandlet med penicillin uden synderlig bedring, idet bulen/bylden vedblev at vokse/komme igen. Hunden blev aflivet i oktober 2010, da det viste sig at være cancer... ...................... Endelig lader vi Charlotte "tale" med vores datter pony. Charlotte får heller ikke i dette tilfælde noget som helst at vide om ponyen. Jeg tillader mig at citere noget ordret fra Charlotte's clayrvoiance med ponyen: "Min fornemmelse af, at den ikke har haft det lige godt alle steder; at den har været behandlet som en vare den ene sted og forsømt et andet sted. Fornemmelse af, at han har haft lidt skader/sår, som man ikke tog sig af, er der. Jeg fornemmer, at han blev solgt og kunne endelig komme til at leve igen. Jeg mærker et lettelsens suk fra den - og følelsen af udmattelse på krop og sjæl". Og JA... Den omtalte pony købte vi af den lokale rideskole, hvor den havde været elevpony i godt 4 år. Forinden havde den tillige været elevpony gennem en længere årrække et andet sted. Da vi havde købt ponyen, kørte vi den til min søster og hendes pony. Vores pony gik hos min søster i ca ½ år for at blive "re-socialiseret". Da vi hentede den hjem, var det en helt andet pony. Selvom den blev opstaldet samme sted, som vi købte den fra, så var det som om, den udmærket forstod(!!!), at den ikke længere var elevpony, men kun skulle rides af vores datter og i øvrigt bare nyde tilværelsen... Charlotte spørger om ponyen er energisk på en springbane, idet hun "ser" den totalt tændt over et spring...??? Og JA - ponyen blev i daglig tale omtalt som en ældre turbo-pony på springbanen... ..................... Vores udlejer satte Charlotte på en prøve. Hun skulle "tale" med et af deres føl, hvis liv og levned, som   de/ejerne kendte til. Det, som Charlotte kom frem til, var også i dette tilfælde 100% korrekt. .................... Et par år går - og vi får en ny hest. Charlotte går tilfældigvis forbi vores hest, stopper op og går tilbage til hesten, kigger på den og siger henvendt til mig: "Er du klar over, at din hest har en knaldende hovedpine; jeg fornemmer, at det er noget med nakkehvirvlerne"...!!! Meget mystisk, idet vores udlejer (som også var vores underviser) samme dag ifm undervisning mente, at der var noget galt med hestens nakke. Udlejer og Charlotte har overhovedet IKKE haft mulighed for at udveksle meninger omkring hestens velbefindende... Jeg får vores dyrlæge ud - forklarer, at hesten er i "udu". Dyrlægen gennemgår/undersøger udenlukkende hesten på staldgangen. Diagnosen stilles hurtigt med ordene: "Din hest har hovedpine, idet 2. og 3. nakkehvirvel ikke bare er stive - de er extrem stive". Vores dyrlæge var tillige godkendt alternativ behandler. Han lavede 3x2 "knæk-og-bræk" i nakkehvirvlerne og efterfølgende fik den en gang akupunktur... Der har ikke siden været noget med nakkehvirvlerne. ................... Ovenstående er mine meget positive erfaringer med Charlotte, som clairvoyant. ................................ Jeg og andre havde meget stor tiltro til Charlotte, netop fordi hun absolut ikke fik nogle informationer omkring de dyr, der skulle udføres clairvoyance på. Jeg er så ikke af den opfattelse, at et dyr kan fortælle, at det hellere vil have en blå grime istedet for en gul - eller en grøn nissehue... Derimod tror jeg, at jo mere vi lærer vores dyr at kende - det være sig hund, kat, hest/pony m.v. - jo mere ved vi om dem og deres adfærd... At tale med dyr tror jeg ikke er noget man kan lære på et weekend-kursus... Derimod tror jeg, at vi alle har den evne - nogle er blot bedre til at modtage de informationer(!!!), som vores dyr giver os... ............................
For det første vil jeg starte med at sige at det faktisk er ret svært at finde de helt rette ord på det her, så man får det forklaret så modtageren forstår det man mener, især fordi mange ikke er inde i den slags i forvejen, og derfor lidt svært lige at tage ind... men jeg skal forsøge, også med de skader jeg nu har. Forskellen på de to ting er, at det jeg er helt overbevist om sker, er at man opfanger forskellige informationer om et andet væsens liv, ved at bruge sin klarfølelse. her skabes der nogen gange billeder, og nogen gange ikke.. det kan være meget forskelligt, hvordan ens evner er udviklede. Når man sidder med sådanne billeder, som både kan være et fast " still billede", men også mere som filmklip der kører, er man selvfølgeligt nødt til at involvere sin hjerne, idet denne må bruges til at finde ud af, hvordan disse ting skal tolkes, og hvilke ord man skal sætte på, så budskabet forstås af modtageren. Hvor kommer de informationer så fra..? ALT hvad vi gennem livet har oplevet og følt osv, sætter sig som aftryk i vores aura, og herfra kan sensitive mennesker altså få disse informationer. Nogengange som meget kraftige og tydelige informationer, andre gange som noget mere uderfinerbart og svagt.. nogen gange er auraen tæt lukket sammen om personen, ved andre er den stor og fylder meget... afspejlet af den personlighed der har denne aura. En genert indelukket pige, har ikke den store strålende aura lige der, mens en udadvendt person der fylder med sin personlighed, har en større og kraftigere aura/energi. Det samme gælder ved dyr! og her kan sensitive personer så også føle deres energi og hente spændende informationer fra den. Ved den anden form, som I mener er telepati, skulle informationerne så komme fra dyret selv, altså som en helt bevidst udveksling af ord, mellem dyr og menneske.. det er ekstremt let at komme til at køre over i fri fantasi, også ved den anden form, fordi de ting her ligger klods op af hinanden, og hvordan kan man så vide, hvad der er hvad? Dels skal man VIRKELIG øve sig meget, være meget ærlig overfor sig selv, og man skal lære at skelne og føle forskellen på de informationer der kommer... STOR udfordring, som ikke altid er let! Og dels på kvaliteten af den info der kommer...! Det er jo meget nemt at sige at hesten siger alt muligt om de ting jeg har nævnt, med forskellige ønsker om farver på grimer, om dyr der ønsker sig en fyldt madskål, om tidligere liv..? jamen jeg tror også på tidligere liv, men at bruge det som noget dyret fortæller? eller den information kommer måske ikke fra hesten? Hvorfra så? og igen noget som ikke vil kunne genkendes af en ejer.. noget af det der kommer frem under de " samtaler", som man nikker helt genkendende til, altså fackts mener jeg.. her mener jeg at det er en klarfølelse der har været inde og hente de informationer, ikke at det er dyret der fortæller. Så kan man da sige.. jamen er det ikke også ligemeget om det ikke er hesten... jo det kan man sige, men nu handler debatten jo så om, hvorvidt man mener en hest kan føre en samtale med et menneske om alt muligt, eller ej. Du skriver vidt forskellige udspring i den spirituelle verden.. det er jo lige det... for jeg mener ikke der er noget sprituelt i de "samtaler" . Jo måske i de glimt der handler om at ha hentet informationer ved at bruge sin klarfølelse omkring livsspørgsmål osv, som altså så dermed intet har med hesten at gøre. Du har ikke stødt på nogen der taler om nissehuer og grimer i en eller anden farve.. prøv at søge lidt.. de findes! og har du ikke læst det samme som jeg så nu har, og enkelte andre... måske ville du forstå mig lidt bedre, hvis du havde læst det samme  Nu er det jo ikke den blå grime i sig selv jeg/andre " græder " lidt over.. det er mere det, at jeg synes det er en tankevækkende retning det er ved at tage, når mennesker er nødt til at opfinde den slags, istedet for bare at nyde vores dejlige smukke følsomme heste, som de er.. giv dem gerne en fin blå grime, det er jo slet ikke det, det her handler om... men prøv at se dybere ind bag det hele..og hav det samtidigt alligevel både sjovt og hyggeligt med hestene, jeg sidder jo ikke og mener det hele kun bør være alvorligt og seriøst  Nej, det her handler ikke om, hvem der har været længst i dette "fag", slet ikke... når jeg nævnte at jeg er uddannet for et antal år siden og har temmeligt meget erfaring trods alt, så var det fordi jeg blev spurgt om, hvem jeg egentlig var! Og ja det kan da sikkert misforstås som om jeg forsøger at hævde mig selv personligt, når jeg forklarer om det jeg har lavet, men jeg er jo nødt til at tale om det her udfra mit synspunkt, og så bliver jeg vel nødt til at skrive JEG.. Marion har da bestemt heller ikke nogen endegyldige sandheder nej, det påstår jeg heller ikke, men derfor kan hun jo godt ha haft sagt noget klogt   ...hun har dog en nær kontakt til det åndelige, og med ret skarpe informationer, ofte også om fremtiden.. det hun mente med udvandet var jo, at troværdigheden til det spirituelle ville falde til jorden for rigtigt mange mennesker, fordi hun forudså hvordan alt det her ville flyde ud og blive noget besynderligt noget... Hvor skal man ha taget uddannelsen.. man behøver jo ikke som sådan uddannelsen som et must for at være dygtig, men ofte er det en rigtig god ting at komme et sted hen med ligesindede, få styr på alt det man har oplevet gennem årene, lære at bruge sine evner ordentligt, lære at adskille de forskellige ting, og lære at åbne og lukke for det, så man ikke kører helt død. Hvilken skole...her vil jeg sige, en som ikke tager revl og krat ind, men hvor man kommer igennem en optagelsesprøve for at se om man overhovedet har nogle evner der kan skærpes. Og nej, ingen smart ide at forsøge at snyde sig lidt ind, det opdages ret hurtigt at man nok ikke havde så meget at have det i. Hvornår er man " rigtig"... tja det er jo et svært spørgsmål..når man kan sige en række seriøse og konkrete ting, når man har store evner for at gå ind i andet menneske eller dyr og mærke i forskellige lag, når man har en indre dybde som derved bliver i stand til at mærke en dybde hos modtageren.. det er meget svær at forklare det ordentligt.Desuden kan man jo godt være "rigtig" og så bare ikke ha så udviklede evner endnu. Der er jo det, at lige tiltrækker lige... vi er alle på mange forskellige bevidstheds niveauer... og derfor kan det være svært at nå hinanden i en forståelse..og måske betyder det i virkeligheden at debatten her er spildte kræfter, for dem der tiltrækkes af den form for "samtaler", tiltrækkes jo af det fordi det er der DE er...omvendt som jeg før har skrevet, får man måske et mere nuanceret syn på det emne her, ved at høre om lidt fra " begge lejre"   og stort JA.. netop det jeg siger, folk må da gå efter deres indre mavefornemmelse, hvad de har lyst til at vælge , det ene eller det andet eller absolut ingen af delene! frit valg   men måske lidt nemmere, efter bare lidt mere oplysning om de her ting  TAK Linda, for alle de søde ting du skriver og det er dejligt at se, at vi forstår hinanden  Noget jeg godt kunne tænke mig at høre om... hvis I mener man kan tale så direkte med hestene... hvorfor forklarer man så ikke krybbebidere, vævere, aggressive heste der bider eller sparker, heste der bare har en adfærd som er svær at stoppe eller ændre... er det så ikke blot at forklare de heste, at det er en skidt ting det de gør, bede dem hører op med det og fokusere på noget bedre...? man må da kunne bruge de evner/de samtaler, til noget mere brugbart end ønsker om den ene fjollede ting efter den anden? Har nogen oplevet at deres hest efter en samtale med et menneske, er stoppet med en kedelig adfærd, fordi den har fået at vide at det ikke var så godt? Nogen må ha oplevet noget virkelig seriøst med det telepati, siden det lader til at være blevet så populært blandt nogen? pyha det blev jo langt det her, Indigo jeg håber alt det her gav dig en smule forklaring på det du eftersøgte, det ER rigtigt svært at forklare ordentligt, men nu har jeg forsøgt og du må gerne spørge, så forsøger jeg gerne igen   måske når jeg er mere frisk i hovedet end lige nu. sov godt allesammen 
pyha endnu et langt Indlæg, tak for dit indspark Zigeunerunge  lidt sjovt at læse lidt af det fra dengang igen, tak for det  vil måske lige tillade mig at understrege, at jeg IKKE talte med de dyr, men opfangede de forskellige informationer fra deres energi, og ved at føle mig ind i deres sjæl.. men ikke noget hesten " fortalte" mig  tak igen 
For at understege, at Charlotte/clairvoyanten IKKE taler med dyr, så har jeg indtil flere steder i mit indlæg skrevet ord i "gåseøjne".... Desværre er tankerne nogle gange hurtigere end fingerne på tasterne - og at læse korrektur på noget, man selv har skrevet er ret svært... Håber, at jeg med ovennævnte - en gang for alle - har manet til jorden, at Charlotte   taler med dyrene, så'en vi almindelige mennesker forstår tale...
Det er et fakt, at nogle kan noget, men ingen kan alt! Alligevel fornemmer jeg en dårlig "karma" på nogle indlæg her. ÆV. Sådan rigtigt ubehageligt, bedrevidende og "jeg alene vide". Det er dælme skuffende. Personligt så tror jeg ikke, at man kan læse og uddanne sig til disse evner overhovedet (hvilket debatten også afspejler!). Enten så har man dem eller også så har man dem ikke! Dog tror jeg på, at man til en vis grænse kan lære "noget" og begå sig  ! Så længe der er en kunde, der er parat til at betale, for den ydelse som den pågældende kan levere, så er der jo ikke noget forkert i det. Utilfredse kunder kommer jo alligevel ikke igen.  Har selv brugt forskellige mennesker gennem de sidste mange, mange år og er kun sjældent blevet skuffet. Jeg læser og hører, at nogle bruger "disse evner" som underholdning. Det er plat og spild af god energi efter min mening! Vi har oplevet to heste få reddet livet fordi en har snakket med hesten. Begge gange var det Tove Nielsen, Naturgaarden. Den ene gang var det et føl som dyrlægen forgæves behandlede. Da Tove kom ind over, så var føllet faktisk døende, men den overlevede, takket være hende. Jeg har haft heste i tilridning, som har fået "en snak", hvorefter tilridningen er gået som en leg, hvad det bestemt ikke var før fordi de havde en uønsket eller direkte farlig adfærd. Vi har haft heste som har fortalt om fortid og fremtid, både deres og vores, og som vi har undersøgt og som har passet og det har været både skræmmende, sørgeligt og opmuntrende. Dengang en hest fortalte at jeg ville få en ny sadel forærende, så syntes jeg det var lige lidt for langt ude. Oplysningen holdt jeg for mig selv; Men en dag kort efter, FIK jeg altså en ny sadel forærende...! Når det er sagt, uden at gå i flere detaljer så husk, at energi også kan udspringe af andre "ting" end en hest, hund, kat osv. Der er også mange oplysninger i et nøglebundt, en halskæde, et stykke tøj mm.! Hvornår er det korrekt og hvornår er det forkert...! Hvem bestemmer hvem der har ret og hvad der er rigtigt....! Hvis der er ting jeg ikke kan finde og jeg så spørger min hund eller kat og så får oplyst, hvor det er, er det så også "snyd"...   . Anyway, min mand syntes det er lidt morsomt.   . Senest var det datterens yndlingsbamse som var glemt/gemt i en skuffe... Tak for det Smølf!   . Der er så meget, mange mennersker ikke forstår i forhold til disse evner, og det er ok at stille spørgsmålstegn ved det, men det er altså ikke ok at påstå, at nogle ikke er gode nok! Vi skal   lære hele livet. Livet er en gave så pas godt på det.   .